Cnòideart

'S e sgìre air a' Ghàidhealtachd an iar a th' ann an Cnòideart, a tha suidhichte eadar Linne Shlèite, Loch Nibheis agus Loch Shubhairne. Ann an 2001 bha 98 duine a' fuireach ann agus 's e Inbhir Aoidhe am baile as motha ann. Chan fhaighear ann ach le bàta no air cois. Ann an Inbhir Aoidhe tha taigh-òsta a tha ainmeil mar an taigh-òsta as iomallaiche air tìr-mòr Bhreatainn, agus 's e The Old Forge an t-ainm a th' air. A bharrachd air sin tha cafaidh, bùth, oifis a' phuist agus oifis fiosrachaidh ann. Tha an sgìre ann an ceann a tuath Chnòideart aithnichte mar na Garbh Chrìochan. 'S e sgìre nàiseanta de bhòidhchead shònraichte a th' ann an Cnòideart, agus tha e tarraingeach do luchd-coiseachd air sgàth 's gu bheil e glè iomallach agus gu bheil Beanntan Rothaich leithid Ladhar Bheinn, Luinne Bheinn, Meall Buidhe agus Sgùrr na Cìche an sin. A bharrachd air sin tha e tarraingeach do sheòladairean agus daoine aig a bheil ùidh ann an nàdar agus fiadh-bheatha. Eachdraidh Ri linn an dàrna Chogaidh bha an oighreachd aig Lord Brocket is e a' cur taic ris na Nàsaich. Ann an 1948 dh'fheuch Seachdnar Chnòideart 65 acair a chur ann an grèim ach bhuannaich Brocket cùis laghail an aghaidh. Cheannaich Philip Rhodes à Surrey ann an 1985 is reic e oighreachd de 16,500 gu companaidh diut, Titaghur, a bha aig Reg Brealey. Ann an suidheachaidhean amharasach chaidh an oighreachd gu Stephen Hinchliffe a bha na stiùiriche aig C. B. Sheffield United còmhla ri Brealey. Ach a-nise 's ann leis an Knoydart Foundation a tha an oighreachd de 17,500 acair (71 km²), agus 's e co-obrachadh eadar muinntir an àite, Comhairle na Gàidhealtachd, Urras Iain Muir, Urras Chris Brasher agus Oighreachd Cille Còmhain a th' ann gus leasachaidhean seasmhach a dhèanamh gu math na coimhearsnachd agus na h-àrainneachd. Daoine ainmeil Iain Spàinnteach Seachdnar Chnòideart Iomraidhean Ceanglaichean a-mach “Home - Knoydart Foundation”. Fonndas Chnòideart. Air a thogail 27mh dhen Ghearran 2024. “Taghaidhean Comhairle: Sùil air Cnòideart”, Naidheachdan a' BhBC. 26mh dhen Ghiblean 2022. Air a thogail 27mh dhen Ghearran 2024. “An taigh-seinnse as iomallaiche air Tìr Mòr a' fosgladh às ùr”, Naidheachdan a' BhBC. 9mh dhen Lùnasdal 2023. Air a thogail 28mh dhen Lùnasdal 2023. “Thèid seann seada an Cnòideart na hub baidhseagail”, Naidheachdan a' BhBC. 26mh dhen Ghearran 2024. Air a thogail 27mh dhen Ghearran 2024. “25 bliadhna bho cheannaich muinntir Chnòideirt an cuid fearainn fhèin”, Naidheachdan a' BhBC. 16mh dhen t-Sultain 2024. Air a thogail 16mh dhen t-Sultain 2024. “Taighean aig prìs reusanta gan togail an Cnòideart”, Naidheachdan a' BhBC. 6mh dhen t-Samhain 2024. Air a thogail 16mh dhen t-Samhain 2024.